Smith & Wesson Model 19

KinnigBro orinDoareRevolverMont en-droPlatinenn un-ober / daou-ober (SA/DA)Munisionoù.357 Magnum / .38 SpecialProduerSmith & WessonMare produiñ1957 - 1998Abaoe 2018Perzhioù teknikel(stummoù 2 da 8)Hirder ar c'hanol2,5" (63 mm)4" (102 mm)6" (152 mm)Mas0,864 kg1,020 kg1,105 kgEndalc'hTaboulin 6 tennStummoù allModel 66Model 68LezennRummad e Bro-C'hallB
Ar Smith & Wesson Model 19, lesanvet a-wechoù Combat Magnum WOOD Keith, Smith & Wesson Model 19, Guns & Ammo, 27/02/2019 (lennet d'an 20/09/2024), zo ur revolver c'hwec'h tenn kalibr .357 Magnum, dezhañ ur blatinenn un-ober ha daou-ober, produet gant an embregerezh stadunanat Smith & Wesson adalek 1957.

 Deskrivadur 
Savet eo ar Model 19 tro-dro d'ar stern K, ment krenn ar merk. Kambret eo e .357 Magnum, ha gellet a ra neuze degemer kartouchennoù .38 Special. Implij ar c'halibr-mañ a oa soñjet evit ar nerzhioù surentez evel ar polis a glaske kaout un arm galloudus, uheloc'h e c'halloud-herzel evit hini an 9 mm Parabellum da skouer. Etre 1957 ha 1998 e voe produet stummoù disheñvel eus ar Model 19, niveret eus 1 da 8, dezhe cheñchamantoù bihan etreze. Kanol orin ar Model 19 a rae 4 meutad (102 mm). Stummoù e 6" (152 mm, e 1963) ha 2,5" (63 mm, e 1966) a voe degaset diwezhatoc'h Smith & Wesson mod 19-3 war Littlegun.info (lennet d'an 20/09/2024). Adkregiñ a reas produiñ an arm e 2018 dindan an anv Model 19-9, gant kanolioù 3" ha 4,25". Dornikell ar Model 19 a c'hall bezañ savet e koad pe e kaoutchoug.

 Adstummoù 
Daou adstumm e dir disvergl eus ar Model 19 a zo bet gwerzhet : ar Model 66 etre 1971 ha 2005 hag abaoe 2014 adarre, hag ar Model 68 abaoe 1977.

 E-touez e implijerien 

 Kalz poliserien a implijas ar Model 19 er Stadoù-Unanet etre ar bloavezhioù 1960 ha 1990 TAYLOR Jon Wayne, Gun Review: Smith & Wesson Model 19-3, The Truth About Guns, 31/10/2016 (lennet d'an 20/09/2024).
 Revolverioù Smith & Wesson Model 19 a voe implijet gant ar GIGN e deroù istor ar strollad. Merzet e voe gant e izili e save kudennoù en arm goude bezañ tennet miliadoù a gartouchennoù gantañ. A-benn ar fin e voe choazet ar Manurhin MR 73 evel arm-dorn Hervez un atersadenn eus Christian Prouteau kaset da benn gant Ian McCollum, war Forgotten Weapons, 16/12/2021 (gwelet d'an 21/09/2024).
 Ar c'haner stadunanat Frank Sinatra en doa ur Smith & Wesson Model 19-4 Lot 381: Frank Sinatra's Smith & Wesson Model 19-4 Revolver, war lec'hienn Rock Island Auction (lennet d'an 21/09/2024).

 Liammoù diavaez 
  Ar Model 19 diazez war lec'hienn Smith & Wesson

 Daveennoù 

Rummad:Revolverioù
Rummad:Armoù SUA